JERUSALEM STUDIO
Shalom! Tervetuloa Jerusalem studioon.
Iranin vallankumouskaartin merivoimat suorittivat viime kuussa harjoituksia -
Abu Musan saaren ympäristössä. Se on yksi kolmesta kiistellystä saaresta -
Hormuzinsalmen alueella.
Iran otti saaret haltuunsa 50 vuotta sitten, -
mutta Arabiemiraatit (UAE) vaatii myös niitä itselleen.
Vakuuttaakseen UAE:n ja muut Persianlahden maat USA:n tuesta -
Iranin aggressiota vastaan, Centcomin komentaja Eric Kurilla -
ja Navcentin Brad Cooper siirsivät ohjushävittäjän Hormuzinsalmelle.
Se kiertää meririntamalla ja vierailee ystävällismielisissä satamissa.
Haluaako Iran taistelua? Mitä tapahtuu jos se saa haluamansa?
Aiheesta keskustelemassa eläköitynyt prikaatinkenraali Mark Kimmitt, -
USA:n entinen poliittis-sotilaallisten asioiden apulaisulkoministeri.
Eläköitynyt eversti Joel Rayburn, -
USA:n entinen apulaisalivaltiosihteeri -
sekä USA:n Syyrian erikoislähettiläs.
- Ilo olla mukana.
- Studiossa TV7:n toimittaja Amir Oren.
Laaditko yleiskuvan USA:n tilanteesta Persianlahdella.
Sinne on hiljattain sijoitettu kalustoa Iranin pelotteeksi.
- Jos Persianlahdella puhkeaa konflikti -
se ei olisi ensimmäinen.
Operaatio Earnest Will vuosina 1987-88 -
kun iranilaiset hyökkäilivät (kuwaitilaisia tankkereita vastaan).
USA asetti tankkerit uusien lippujen alle ja tuli avuksi.
Mutta nyt me näemme -
kuvauksesi mukaisesti mitä Kurilla ja Cooper ovat -
elokuun alusta tehneet.
Ehkä kyseessä on katkos Iranin poliittisten tapahtumien -
ja sotilassuunnittelun välillä.
Onko kyse Iranin vallankumouskaartin (IRGC) varautumissuunnittelusta -
vai sotasuunnitelmasta, -
vai kenties tiedonkulun katkos IRGC:n merivoimien -
ja muiden välillä?
Vain pari päivää sitten Iran ja muita maita -
kutsuttiin BRICS-talousliittoon.
Siihen on aiemmin kuulunut viisi maata -
ja se on melko arvovaltainen ryhmä.
Yhtäkkiä rosvovaltio Iran kutsutaan mukaan -
isojen, tai ainakin keskisuurten poikien joukkoon.
Samalla IRGC -
kiristää jännitteitä Arabiemiraattien (UAE) kanssa.
Bahrainissa ollaan peloissaan.
Samoin Kuwaitissa ja Qatarissa.
USA teki oikein nostaessaan lipun -
ja vakavissaan pohtii väliintuloa -
sekä liittolaistensa avustamista, mikäli pelote ei toimi.
- Ennen kuin mennään yksityiskohtiin -
aloitan kokonaisvaltaisella kysymyksellä.
Keskustelin juuri kahden tähden kenraalin kanssa ja kysyin häneltä -
voiko Iranin aiheuttamat jännitteet -
ja sen pyrkimykset eskaloida tilannetta -
paitsi USA:n myös sen liittolaisten kanssa alueella, -
onko tämä osa Iranin strategista valtakamppailua Kiinan kanssa?
Kiina on pelastanut Iranin luhistumiselta.
Kiina on sijoittanut 25 vuoden aikana 400 miljardia dollaria Iraniin.
Se on taannut Kiinan pääsyn käsiksi Iranin infrastruktuuriin.
Vaikuttaako tämä päätöksentekoon -
Lähi-idässä, kenraali Kimmitt?
- Kiina solmi hiljattain myös -
ison ydinvoimasopimuksen Saudi-Arabian kanssa.
Kiina on soluttautumassa Lähi-itään -
samaan tapaan kuin se teki Afrikassa.
Se toimii hyvin suoraan aikeidensa suhteen.
Se sanoo toimivansa diplomatian keinoin, mutta se on rahanhimoinen.
Sen täytyy syöttää Kiinan valtavaa väestöä, -
joten sen täytyy jatkaa tuottamista.
Afrikka nähdään isona luonnonvaralähteenä.
Samoin hyvänä markkina-alueena.
Tulemme näkemään Kiinan vaikutusvallan kasvavan Lähi-idässä.
Täällä tullaan tekemään samoja virheitä kuin Afrikan maat tekivät.
Ne menivät "kuolemanloukkuun" Kiinan kanssa tehdyillä sopimuksilla.
Oli kyse Iranista, Saudi-Arabiasta tai muusta maasta, -
on huolestuttavaa että Kiina tarjoaa elämänlankaa.
Iran voi rikkoa pakotteita näin.
Kiina tulee lisäämään tätä toimintatapaa.
- Eversti Rayburn?
- Kokemukseni mukaan Iranin ja sen välikäsien tekemät -
sotilaalliset liikkeet ovat osa -
Iranin hallinnon laajempaa geopoliittista strategiaa.
Mikä se kulloinkin sitten on.
Iran siirtelee pelinappuloitaan geostrategisella shakkilaudalla.
Tämä on linjassa ylimmän johtajan ulkopolitiikan kanssa.
Me osaltamme teemme sotilaalliset liikkeemme -
operaationaalisista ja hienovaraisista syistä, -
jotka eivät aina liity geopoliittiseen kuvaan.
Tällä hetkellä kyse on tällaisesta tilanteesta.
USA:n Lähi-idän toimintojen keskus Centcom lähetti vahvistuksia alueelle.
Tapahtuma käynnistyi Iranin kaapattua öljytankkereita -
Hormuzinsalmella ja Omaninlahdella.
Centcom lähetti joukkoja sinne, samoin merivoimat.
Ne ovat siellä pelotteeksi Iranin Vallankumouskaartin (IRGC) -
merivoimille, jotta ne eivät ahdistelisi kauppalaivastoja.
Mark on oikeassa, Kiina on mukana tässä.
Iranin hallinto tekee liikkeitään -
Kiinan välittämän diplomaattisen sopimuksen turvin.
Se on onnistunut strategisesti neutralisoida -
Saudi-Arabian pois kuvasta, ainakin herättämään sen huolet -
geopoliittisesta kokonaiskuvasta.
Muitakin eskalaatiopisteitä on kuin Iranin ja Saudi-Arabian -
perinteinen vastakkainasettelu.
Puhutaan niistä kohta.
- Kenraali Kimmitt?
- Minun on vaikea ymmärtää Irania juuri nyt.
Näyttää siltä että sen strategia on monella tapaa epäyhtenäinen.
Se liittyy BRICS-talousliittoon osoittaakseen olevansa -
osa rauhanomaista kansainvälistä rakennetta.
Samalla se provosoi avoimesti USA:ta välikohtaukseen Persianlahdella.
Ainoa miten tätä voi jotenkin ymmärtää -
on se että BRICS on vastareaktio G7- ja G20 ryhmille.
Se on kuin oma puolueeton ryhmänsä.
Iran saa siihen liittymällä enemmän lupia ja tukea -
olla provosoivampi USA:ta kohtaan.
Muulla tapaa en asiaa pysty näkemään.
Mikäli asia on näin, sen provosointi -
ja tappelunhalu USA:ta kohtaan vain yltyy.
Iran uskoo että sillä on BRICS-jäsenien tuki siihen.
- Hyvä huomio.
Voimme lyhyesti valaista BRICS:n tapausta.
Se tarvitsisi myös omaa jakson.
Iran on liittymässä BRICS:iin, ja siellä on jo Brasilia, Intia, -
Kiina, Venäjä ja Etelä-Afrikka.
Iran, Saudi-Arabia, Arabiemiraatit (UAE), Egypti, -
Etiopia ja Argentiina ovat myös liittymässä.
Iranin politiikan ja ajatollahin hallinnon toiminnan välillä -
on paljon ristiriitaisuuksia.
Kuten eversti Rayburn huomautti, -
USA on Bidenin hallinnon johdolla -
ottanut taantumuksellisen linjan.
Merenkulun vapautta uhataan ja sitä vapautta pyritään ylläpitää.
Samalla rauhoitellaan alueen kumppaneita.
Silti selkeää strategiaa asian käsittelemiseksi ei ole.
Tiedämme mitä kiinalaiset sotafilosofit ovat sanoneet -
strategiasta ilman taktiikoita, tai taktiikoista ilman strategiaa.
- Yhdyn kenraali Kimmittin ihmettelemiseen.
Tutkimme ja yritämme analysoida -
Iranin diplomatiaa, operaatioita ja aseistusta.
Minusta avainsana on tässä johtamissodankäynti.
Miten Iranin hallinto -
eli ajatollah Khamenein lähipiiri päättää asioista?
Mikä heidän strateginen tavoite on, mitä he yrittävät saavuttaa?
Jos heillä on joku linja, yhtenäinen tai ei, -
niin näkyykö se kentällä asti?
Ellemme tiedä vastausta tähän -
emme voi selvittää mitä tapahtuu.
- Eversti Rayburn?
- Toimivatko Iranin komentajat omin päin -
vai noudattavatko he keskusjohtoista strategiaa tai suunnitelmaa?
Olisi harvinaista että Iranin komentajat toimisivat omin päin.
On myös harvinaista että ajatollah antaisi -
tarkkoja taktisia ohjeita.
Mutta hän asettaa kehykset -
operaatiotoiminnalle eikä sekaannu siihen sen enempää, -
poikkeuksia lukuun ottamatta.
Oletan että näkemämme toiminta -
on osa ajatollahin antamaa laajempaa ohjausta.
Hän melko hyvä siinä.
Mainitsin aiemmin muitakin eskalaation paikkoja.
Iranin ja saudien osalta konfliktia on liennytetty -
Kiinan välittämän normalisointisopimuksen myötä.
Ensin ajattelin että Iranin hallinto käytti siinä Kiinaa -
neutraloidakseen Saudi-Arabian strategisesti.
Samalla Iran vastustaisi USA:n, Israelin ja muiden intressejä.
Me näemme tätä nyt.
Kun USA lähetti alueelle lisää joukkoja, Iranin reaktio oli -
laskea liikkeelle hurja huhu, -
jota se puskee kaikkiin medioihinsa.
Sen mukaan USA aikoo jollain tapaa ottaa Irakin ja Syyrian rajan haltuun -
ja käynnistää maataistelut -
Iranin tukemien militioiden ja hallinnon kanssa.
Huhu on täysin perätön.
Iran tietää sen, joten tämä on propagandaa.
Ehkä se hakee veruketta -
saada välikohtaus aikaan USA:n kanssa.
Tämän lisäksi, Israelin ilmavoimien harvinainen isku -
Syyrian Aleppon lentokentälle -
sulki kentän muutamaksi päiväksi.
Isku tehtiin koska Iran kuljetti aseistusta sitä kautta.
Tämä viittaa siihen että Iran pyrkii eskaloimaan sillä rintamalla.
Kaikki tämä tapahtuu -
samalla kun Jemenin rintamalla liennytetään.
Täällä Iran voi eskaloida ilman että saudit älähtävät asiasta.
- Pohjoinen Syyrian rintama -
on osa isompaa kuvaa.
Syyria kuuluu myös Centcomin toiminta-alueeseen.
USA:n haasteet alueella liittyvät myös Syyriaan ja Irakiin.
Kenraali Kimmitt, katsotaan näitä haasteita.
Maihinnousualukset USS Bataan ja USS Carter -
ovat saapuneet salmelle.
Mukana on merimiesten lisäksi noin 3000 merijalkaväen sotilasta.
Heitä sijoitetaan mahdollisesti kauppalaivoihin, -
mutta asiasta ei ole vielä vahvistusta.
Tämä ei ole uutta.
USA on ennenkin suojannut merenkulun vapautta -
paitsi alueen, myös yhteiseksi hyväksi.
Miten näet tilanteen kehittyvän kaikkine elementteineen?
Iran ei välttämättä enää ole asemassa -
jossa se voisi todistella strategista kumppanuuttaan Venäjän kanssa -
tasolla, jolla se haluaisi olla.
- Tämä osoittaa myös USA:n sotavoimien ansiot -
yhtenäisessä komentosuunnittelussa.
Centcomin komentaja keskittyy tähän päivittäin.
Häntä ei huoleta Ukraina, Taiwan tai Etelä-Kiinan meri.
Centcomissa riittää fiksua väkeä -
vaikka se onkin evakuoimassa hurrikaanin takia.
Centcomin päämajan siirtyminen Qatariin -
on käynnissä.
Minusta Kurilla ja Cooper toimivat mahtavasti -
tehdessään johtajakierroksen toiminta-alueella.
He varmistivat etteivät joukot aio provosoitua -
ja että USA on siellä auttamassa.
Olen luottavainen tilanteen suhteen vaikka se vaikuttaa monimutkaiselta.
Maailmassa riittää ongelmia, mutta tämä on Centcomille arkipäivää.
Se on tehnyt tätä jo 40 vuotta.
- Eversti Rayburn?
- Centcomin upseerina suitsutan minäkin Centcomin kykyjä.
Kimmitt on oikeassa. Kenraali Kurilla -
komentajineen toimivat nyt oikein.
Persianlahden joukkojen vahvistaminen toimii pelotteena -
Iranin ahdistelulle, joka oli yltymässä.
Kurilla siirsi F-35 -hävittäjiä Irakin ja Syyrian toiminta-alueelle.
Se oli vastaus venäläisten temppuilulle USA:n droonien kanssa.
Raporttien mukaan venäläisten provokaatiot ovat vähentyneet.
He eivät halua pelleillä F-35:sten kanssa.
Joten Kurilla komentajineen tekee oikeita siirtoja nyt.
Kenraali Milley ja Centcom vihjasivat aiemmin -
auttavansa jordanialaisia Syyrian vastaisella rajalla -
huumeiden salakuljetuksen vähentämiseksi.
Nämä ovat mahdollisia eskalaation paikkoja, -
mutta uskon että Centcomilla on hyvä suunnitelma niitä varten.
Nähtäväksi jää mitä se tekee -
väitetylle Irakin ja Syyrian rajan eskalaatiolle.
Luultavasti siinä Iranin hallinto ohitti Irakin militiat -
ja poliittiset puolueliittolaiset.
On vaikea ymmärtää mikä tämän tarkoitus oli.
Ja miten siinä käy. Mutta Centcomin on seurattava sitä.
Kommentoisin tuota viimeisintä asiaa.
Irakin vastarintaliikkeet pyrkivät -
nostamaan ison haloon siitä että USA on lisännyt joukkojaan Irakissa.
USA:n lähetystö ja Centcom tekivät selväksi -
että kyse on normaalista joukkojen vaihdosten päällekkäisyyksistä.
Lukumäärät palaavat takaisin entisiin parin kuukauden päästä.
Tämä ei estä vastarintaryhmiä väittämästä että USA aikoo hyökätä.
Mutta viesti meni Irakin kansalle ja mielestäni asia on laantunut.
- Irakin pääministeri al-Sudani tuli delegaatioineen -
Washingtoniin.
He esittelivät hyvin mietityn -
turvallisuussopimuksen.
Se koski USA:ta puolustusasioissa, myös Isiksen vastaisia voimia jne.
Iranin tukemat militiat käynnistivät huhut -
ja propagandakampanjan lähes välittömästi.
Se oli poliittinen ja operaationaalinen teko, -
jolla pyrittiin heikentää yhteistä turvallisuussopimusta, -
jonka al-Sudani solmi.
Sopimus piti leimata kieroksi, -
joka tehtiin vastoin Irakin, etenkin sen militioiden, intressejä.
- PMF eli Irakin Kansan mobilisointiyksiköt -
on iranilainen toimija.
siihen kuuluvista 44 militiasta -
yli 70 prosenttia yhdistetään Iranin vallankumouskaartiin.
Se on huomattava luku.
Rayburnin mainitsi turvallisuussopimuksen -
Irakin ja USA:n välillä.
Pentagon korosti seikkaa, -
jonka mukaan Irakiin sijoittuminen on neuvonantamisen rajoissa.
Toisin kuin operaatio Inherent Resolve Syyriassa, joka on operaatio.
- Se on luultavasti sanottu kotimaan mielipiteiden lepyttämiseksi.
Siellä voidaan pelätä tiiviimpää osallistumista.
Meillä tuntuu olevan yhteisymmärrys asiasta, -
joka on sekä hyvä asia että ongelma.
Muistamme kolonialismin aikakauden ja valkoisen miehen taakan.
Yhtäpitävä arvio on että katsomme asiaa rationaalisin, läntisin silmin.
Iranilaiset saattavat puolestaan toimia täysin eri perspektiivistä.
He voivat huijata, pettää ja kieltää.
He voivat uskoa että USA punoo -
uutta salaista suunnitelmaa.
He muistavat että kenraali Qassem Suleimani -
surmattiin vaalivuoden 2020 toisena päivänä.
Nyt lähestymme vaalivuotta 2024.
Toki Biden on nyt johtaja eikä Trump.
Bidenia pidetään maltillisempana ja rauhanomaisena diplomatian ajajana.
Mutta kuka tietää, ehkä hänkin haluaa machoilla.
Tiedämme ettei se pidä paikkaansa.
Mutta iranilaiset saattavat toimia tämän oletuksen mukaan.
Olisiko asia pelote vai provosoiva, nähtäväksi jää.
- Kukaan ei jää kaipaamaan (Quds- joukkojen komentaja) Esmail Qaania.
Mutta ohjelma-aikamme on lopuillaan, -
mutta saatte vielä puheenvuorot.
Onko USA:n joukkojen lisäys alueella -
ja Centcomin viimeaikaiset toimet -
todella vakuuttaneet alueen kumppaneita -
kuten Persianlahden arabimaita, Israelia, Irakia ja muita?
Onko USA oikeilla jäljillä?
- Kyllä minun mielestäni.
USA:n täytyy paitsi vakuuttaa kumppanit ja liittolaiset -
mutta myös vastustaa Iranin ja sen tukemien militioiden propagandaa.
Joten pelkkä kumppanien vakuuttelu ei riitä.
Meillä pitää olla yhtä vahva vastapropaganda-missio.
Vaikka vastustajan johtajisto esittäisi meidät avuttomina -
meidän pitää varmistaa että väestö kokee toisin, -
ettei se näe operaatioitamme salajuonena vallata alue.
- Eversti Rayburn?
- Centcom tekee sotilaallisesti oikeita liikkeitä.
Mutta tämän yläpuolella on laajempi kansallisen turvallisuuden strategia, -
sekä alueellinen strategia joka liittyy -
sopimuksen tekemiseen Iranin hallinnon kanssa.
Tämä seikka kumoaa etua tuottavat liikkeet, -
jotka USA:n sotavoimat voisi alueella ottaa.
Laajempi geopoliittinen asetelma menee niiden edelle.
Bidenin hallinto vapauttaa varoja -
ja höllentää painetta Iranin hallintoa kohtaan.
Samalla Iran provosoi USA:n liittolaisia alueella.
Tällaisia sekalaisia viestejä on annettu aina Obaman ajoista lähtien, -
jopa aiemminkin.
Se rasittaa USA:n suhteita alueella niin kauan kuin se jatkuu.
Kyllä, Centcom tekee oikeita liikkeitä.
Samalla USA vapauttaa 16 miljardia dollaria Iranin varoja -
ja tämä on nyt käynnissä.
Iranin hallintoon kohdistettuja pakotteita on myös helpotettu.
Nyt Iran voi toimittaa yli 2 miljoonaa öljytynnyriä päivittäin.
Centcomin ja Navcentin toimet ovat hyvä lääke tällä hetkellä.
Mutta kun kumppanimme katsovat isoa kuvaa, -
he epäilevät USA:n sitoutumista olla pelotteeksi Iranin hallinnolle.
- Tv-sarjassa Kuuden miljoonan dollarin mies oli Steve Austin.
Lloyd Austin on USA:n puolustusministeri.
Vankien vaihto Iranin kanssa maksoi hänelle 6 miljardia dollaria.
Jäädytettyjen varojen palautusten takia.
- Asiassa riittää paljon tehtävää ja siitä riittää puhuttavaa.
Toivottavasti fiksummat joskus selvittävät asian.
Tässä kuitenkin kaikki tällä erää.
Kiitos kenraali Kimmitt, eversti Rayburn ja herra Oren.
Kiitos myös katsojille. Nähdään ensi kerralla, shalom.
Suomennos: Markus Nurmesniemi
Israel käynnisti operaation...
Meillä on logiikka ja järki ymmärtää miten järjestelmä toimii...
Lisää TV7:n tuotantoa sivuilla: -
tv7.fi ja tv7israelnews.com